Eisraviškių tiltas

Eisraviškių tiltas – tiltas Pagėgių savivaldybėje, Eisraviškių kaime, kelio  8,275 kilometre, 0,5 km į rytus nuo Eisravos upelio. Nutiestas lygiame kraštovaizdyje per kanalą,Eisraviškių tiltas Google Street View 2021-04 skirtą praleisti susidarančiam vandens srautui.  

1894 m. statybos vienos angos kelio tiltas nuo 2022 m. sausio mėn. įrašytas į Kultūros vertybių registrą (KVR). Suteiktas regioninio architektūros ir inžinerijos paminklo statusas. Saugoma teritorija užima 228 m².

Tiltas yra vieno tarpatramio, sijinės konstrukcijos. KVR duomenimis, jo aukštis 1,8 m, ilgis 6,8 m, plotis su stulpeliais 2,04 m, tarpatramio ilgis 1,04 m. Krantinės atramos, sparnai abipus angos sudėti iš tašyto, skelto akmens mūro, puošti reljefinėmis skiedinio siūlėmis. Perdanga sudaryta iš plieninių sijų. Ant vienos iš jų tilto šiaurės vakarinėje dalyje išlikęs įrašas „BURBACH 36 NP“. Toje pačioje pusėje ant statinio krašto išlikę 2 keturkampio plano raudonų keraminių plytų mūro stulpeliai, užsibaigiantys keturšlaičiais stogeliais, ažūrinė tvorelė su metaliniu turėklu. Pietryčių pusėje esama senųjų stulpelių liekanų.

 Istorija  

XIX a. II pusėje šioje teritorijoje  buvo vystoma transporto infrastruktūra. Nuo kelio Tilžė-Tauragė-Ryga trasos per Gudus ir Natkiškius nutiestas naujas plentas iki Žemaitijos pasienio ties Sartininkais. Šiame 16 km ilgio kelyje per Vilką, Juodupę, Eisravą ir mažesnius upelius bei kanalus 1894-1897 m. buvo suprojektuoti nauji, to meto reikalavimus atitinkantys, tiltai iš metalo konstrukcijų, plytų bei tašytų, skaldytų akmenų. Viso buvo pastatyta apie 12 tiltų, kurie sudarė vientisą tiltų grandinę. Apie 10 jų išlikę iki šių dienų.

 Rekonstrukcija 

Parengti projektiniai pasiūlymai dėl tilto rekonstrukcijos, remiantis UAB „SRP projektas“ 2024 m. vasario 12 d. atlikta statinio apžiūra. Nustatyta bloga tilto būklė: perdangos elementai sukorodavę, plienas išsisluoksniavęs, stringeriuose beveik nelikę metalo, vietomis kiaurai prarūdiję, sutrūkusi kelio danga ir kt.Kelio Nr. 4201 Pagėgiai–Gudai–Sartininkai 8,275 km tilto per kanalą rekonstravimo projektas pagegiai.lt, 2024-05

2024 m. stovėjusio tilto duomenys:
 tarpatramio ilgis (šviesoje) 1,0 m
 bendras perdangos ilgis 1,55 m
 plotis 7,96 m
 važiuojamosios dalies plotis 5,8 m
 atstumas tarp atitvarų 5,8 m

Tilto rekonstrukcijos projektiniai duomenys:
 tarpatramio ilgis (šviesoje) 4,0 m
 tilto ilgis 11,4 m
 plotis 8,1 m

Numatyta metalinį sijinį tiltą išsaugoti kaip kultūros paveldo vertybę, įrengiant naują gelžbetoninį rėminį tiltą virš/už esamų konstrukcijų. Ažūrinė tvorelė ir 2 restauruoti mūriniai stulpeliai perkeliami ant naujai įrengiamų turėklinių blokų. Plieninės sijos išsaugomos, jas paliekant po nauja gelžbetonine plokšte. Naujų konstrukcijų tiltui įrengiami nauji pamatai (poliniai arba seklieji, priklausomai nuo grunto savybių). Naujos atramos užpiltinės, jų šlaitai formuojami su nuolydžiu 1:1,5. Rekonstruojamas 80 m kelio ruožas prieš tiltą ir 140 m atkarpa už jo, sklandžiai suvedant su tilto ir likusio kelio pločiais bei nuolydžiais. Numatytas bendras tilto plotis 8,1 m. Į jį patenka 7 m plotis tarp išilginių plieninių atitvarų: 2 eismo juostos po 3,0 m pločio, kraštinės saugos juostos po 0,50 m pločio. 

 Taip pat skaitykite 

 Kretingos grafo Tiškevičiaus tiltas

 Pastabos 

 Šaltiniai  

 Nuorodos 

 Tiltas Tauragės apskrityje neteko istorinės vertės: ketinama atnaujinti remontą taurageszinios.lt 2022-01-04.

Kategorija:Lietuvos sijiniai tiltai
Kategorija:Pagėgių savivaldybės tiltai
Kategorija:Pagėgių savivaldybės paveldas